**Likumprojekta “Grozījumi Latvijas Administratīvo pārkāpumu kodeksā”** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Latvijas Administratīvo pārkāpumu kodeksā” (turpmāk – likumprojekts) nosaka atbildību personai par dalību Latvijas Republikā (turpmāk – LR) nelicencētās interaktīvās azartspēlēs vai interaktīvās izlozēs.Likumprojekts tiek virzīts vienlaicīgi ar grozījumiem Azartspēļu un izložu likumā, grozījumiem Elektronisko sakaru likumā, grozījumiem Maksājumu pakalpojumu un elektroniskās naudas likumā.Likumprojekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.2.apakšpunktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Par atbildības noteikšanu personai par dalību LR nelicencētās interaktīvajās azartspēlēs un izlozēs.***Ņemot vērā to, ka azartspēļu jomā persona, kas darbojas nelicencētajā vidē, pakļauj riskam gan sevi, gan līdzcilvēkus, ir nepieciešams noteikt naudas sodu fiziskajai personai par dalību LR nelicencētās interaktīvajās azartspēles un izlozēs tādā līmenī, kas darbotos divējādi: gan sodot, gan atturot no prettiesiskas rīcības nākotnē - personas uzvedības maiņai.Likumprojektā paredzēts noteikt naudas sodu fiziskajai personai no septiņdesmit līdz trīssimt piecdesmit euro.Viens no aspektiem, kas jāņem vērā, ir tas, ka azartspēļu joma, it īpaši nelicencētās azartspēles, ir rīks, kuru var izmantot noziedzīgi iegūto līdzekļu legalizācijas un terorisma finansēšanas shēmās iesaistīti subjekti. Azartspēļu nozare nav imūna pret noziedzīgi iegūto līdzekļu un terorisma finansēšanas riskiem. Tā ir augsti segmentēta, piedāvājot virkni pakalpojumus ar dažādām maksāšanas metodēm. Eiropas Komisijas aktivitātes ceļā uz noziedzīgi iegūto līdzekļu legalizācijas un terorisma finansēšanas novēršanu azartspēļu nozarē, nepārprotami attiecinot Eiropas Savienības normatīvos aktus uz azartspēļu nozari, norāda uz tās ievainojamību attiecībā uz legalizācijas mēģinājumiem. Noziedzīgi iegūto līdzekļu legalizācijas shēmās ir konstatēta vairāku subjektu iesaiste, tai skaitā, ir uzsverama arī azartspēļu nozares loma.[[1]](#footnote-1) Līdz ar to ir nepieciešami papildu aizsardzības paņēmieni, lai atturētu personas no dalības un maksājumu veikšanas nelegālajā vidē.Izvērtējot citu valstu pieredzi atbildības piemērošanā par dalību nelicencētās azartspēlēs, konstatējams, ka, piemēram, Polija vēršas pret nelicencētu azartspēļu lietotājiem, paredzot kriminālatbildību. [[2]](#footnote-2)Otrs aspekts atbildības noteikšanai par personas dalību LR nelicencētās interaktīvās azartspēlēs vai interaktīvās izlozēs ir instruments azartspēļu negatīvās ietekmes mazināšanai. Spēlējot LR nelicencētu interaktīvo azartspēļu vai interaktīvo izložu organizētāju tīmekļa vietnēs, persona darbojas kompetento iestāžu nekontrolētā vidē, pakļaujot riskam sevi un savus līdzcilvēkus, kā arī šajā nelegālajā vidē netiek nodrošināti pasākumi, kuros persona var noteikt sev liegumus, lai ierobežotu savu piedalīšanos interaktīvajās azartspēlēs vai interaktīvajās izlozēs.Ņemot vērā azartspēļu un izložu nozares specifiku, piedalīšanās azartspēlēs vai izlozēs atšķirībā no citiem brīvā laika pavadīšanas un izklaides veidiem var kļūt nekontrolējama un pāriet nepārvaramā un pārmērīgā tieksmē spēlēt azartspēles vai piedalīties izlozēs, kas ir definējams kā viens no atkarības veidiem. Ņemot vērā plašo azartspēļu un interaktīvo spēļu rezultātā radīto seku ietekmi gan uz indivīdu, gan viņa apkārtējo vidi, ir novērojama tendence, ka spēlētājs bieži apzinās savu paradumu slikto ietekmi un savu vēlmi to novērst. Tikai kontrolētā azartspēļu vidē personai ir iespējams saņemt atbalstu un lūgt noteikt liegumu piedalīties LR nelicencētās interaktīvās azartspēlēs un izlozēs. Tādejādi, nosakot atbildību personai par dalību LR nelicencētās interaktīvās azartspēlēs vai interaktīvās izlozēs, ir iespējama pozitīva ietekme ne tikai azartspēļu vides uzlabošanā, bet arī risināt atkarīgo spēlētāju problēmas.Lai ievērotu Valsts pārvaldes iekārtas likuma 10. panta piektajā daļā noteikto labas pārvaldības principu, sabiedrība tiks informēta par liegumu fiziskai personai piedalīties LR nelicencētās interaktīvās azartspēlēs vai interaktīvās izlozēs un par tās pienākumu maksāt iedzīvotāju ienākuma nodokli par gūtajiem ienākumiem, t.sk. laimestiem, ja to nosaka normatīvie akti. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests, Sabiedrisko pakalpojumu regulēšanas komisija, Latvijas Interneta asociācijas un Latvijas Informācijas un komunikācijas tehnoloģijas asociācija, kas ir elektronisko sakaru pakalpojuma sniedzēji, t.i. elektronisko sakaru komersanti. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir fiziskās personas, kura piedalās LR nelicencētās interaktīvās azartspēlēs un interaktīvās izlozēs.Netiešā veidā tiesiskais regulējums ietekmēs 16 kapitālsabiedrības, kas organizē tikai azartspēles, un VAS “Latvijas Loto”, kas organizē izlozes, jo tiks veicināta godīga konkurence starp interaktīvo azartspēļu un interaktīvo izložu organizētājiem LR, mazinot nelegālo šo nozares tirgu, kā arī personu, kas mēģinās ieiet nelicencētu interaktīvo azartspēļu vai interaktīvo izložu organizētāju interneta tīmekļa vietnēs, piekļuvi tām, novirzot uz LR licencētām interaktīvajām azartspēlēm vai interaktīvajām izlozēm, kā arī piemērojot normatīvajos aktos paredzēto atbildību. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums veicinās sabiedrības interešu aizsardzību, informējot, ka izvēlētā azartspēļu vai izložu organizatora mājaslapa nav licencēta LR, uzlabos uzņēmējdarbības vidi, jo tiks veicināta godīga konkurence starp interaktīvo azartspēļu un interaktīvo izložu organizētājiem LR, kā arī palielināsies nodokļu ieņēmumi valsts budžetā, jo tiks mazināts LR nelicencēto interaktīvo azartspēļu un interaktīvo izložu tirgus. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Nav. |
|  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 | 0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0  | 0  |  0 |   |  0 |  0 |
| 2.1. valsts pamatbudžets |  0 | 0  | 0  |  0 |   |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0  | 0  |  0 |   |  0 |  0 |
| 3.1. valsts pamatbudžets |  0 | 0  |  0 | 0 |   |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) |  0 | 0  | 0  |  0 |   |  0  |  0 |
| 5. Precizēta finansiālā ietekme | x |  0 | x |  0 | x |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ieņēmumi valsts budžetā tiks nodrošināti, īstenojot kompleksu risinājumu: grozījumi Latvijas Administratīvo pārkāpumu kodeksā tiek virzīti vienlaicīgi ar grozījumiem Azartspēļu un izložu likumā, grozījumiem Elektronisko sakaru likumā, grozījumiem Maksājumu pakalpojumu un elektroniskās naudas likumā.Likumprojektā iekļautā normatīvā regulējuma ietekme uz budžetu atspoguļota likumprojekta “Grozījumi Maksājumu pakalpojumu un elektroniskās naudas likumā” sākotnējās ietekmes novērtējuma ziņojuma (anotācijas) III sadaļā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts tiek virzīts pieņemšanai vienlaikus ar grozījumiem Azartspēļu un izložu likumā, Elektronisko sakaru likumā, Maksājumu pakalpojumu un elektroniskās naudas likumā.Visi likumprojekti stāsies spēkā nākamajā dienā pēc to izsludināšanas. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts, pamatojoties uz Ministru kabineta 2019.gada 5.februāra sēdes protokollēmuma (prot. Nr.5 30.§) “Informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”” 8.2.apakšpunktā doto uzdevumu. |
| 2. | Sabiedrības līdzdalība projekta izstrādē | Sabiedrības pārstāvji par likumprojektu var sniegt savu viedokli gadskārtējā valsts budžeta likumprojekta izskatīšanas procesā, rakstveidā sniedzot viedokļus. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā paredzēto tiesisko regulējumu nodrošinās Izložu un azartspēļu uzraudzības inspekcija savu funkciju ietvaros. Jaunas institūcijas netiks veidotas, kā arī esošās institūcijas netiks likvidētas vai reorganizētas. Ar likumprojektu noteiktā funkcija tiks īstenota esošo cilvēkresursu un finansējuma ietvaros. |
| 3. | Cita informācija | Nav. |

Finanšu ministrs J.Reirs

Lukšo 67095522

Irita.Lukso@fm.gov.lv

Trenko 67083983

Tatjana.Trenko@fm.gov.lv

1. Eiropas Komisijas 2013.gada 5.februāra darba dokuments “Ietekmes novērtēšana“, lpp.14. https://eur-lex.europa.eu/LexUriServ/LexUriServ.do?uri=SWD:2013:0021:FIN:EN:PDF [↑](#footnote-ref-1)
2. Roshler Carl (ed.), The Gambling Law Review, Law Bussines Research, 2016, 255.lpp [↑](#footnote-ref-2)